Maroela Media Top-20: 25 Januarie 2016Argieffoto. Daar is vandeesweek sewe snitte wat styg, sewe wat daal, vier wat onveranderd bly en twee nuwelinge. Cordelia behou haar eerste plek met “Eerste woorde”, maar Carla Oberholzer skuif op na die tweede plek met “Wat maak ŉ boer?” Irene-Louise van Wyk en Elvis se Seun se treffer, “Jy speel ‘n game met my”, is die eerste liedjie in ‘n baie lang tyd wat uitval nadat dit net een week op die Top-20 was. Die ander snit wat uitval is “Alle paaie lei na Rome” van Jannie en Corlea. Corlea keer egter dadelik terug met haar nuwe solo-treffer, “Laaste lied”, wat in die 19de plek toetree. Die ander nuweling is “Vir altyd”, die temaliedjie uit die gelyknamige rolprent deur Joshua na die Reën, wat sy verskyning in die 18de plek maak. Anton Goosen en Elvis Blue styg elk vyf plekke, terwyl Martin Bester, Andriëtte en Carla Oberholzer elk vier plekke daal. Kyk Carla Oberholzer se musiekvideo vir die liedjie “Wat maak ŉ boer?”